Derivatives Talk: Gold Future – บล.เอเซีย พลัส
Gold Futures ราคาทองคำตลาดสหรัฐเมื่อคืน ระหว่างการซื้อข …
18 พ.ค. 2561

Gold Futures ราคาทองคำตลาดสหรัฐเมื่อคืน ระหว่างการซื้อขายปรับขึ้นไปยืน 1,294.4 เหรียญฯ ก่อนร่วงลงมาปิดทรงตัวจากคืนก่อนหน้าที่ 1,290.7 เหรียญฯ เนื่องจากค่าเงินดอลลาร์สหรัฐแข็งค่า หลังอัตราผลตอบแทนพันธบัตรสหรัฐ 10 ปี ทะลุระดับ 3.1% ซึ่งเป็นสถิติสูงสุดในรอบ 7 ปี มีแรงหนุนจากตัวเลขเศรษฐกิจที่แข็งแกร่งของสหรัฐ
โดยวานนี้รายงานดัชนีกิจกรรมการผลิตของสหรัฐพุ่งขึ้นสูงกว่าคาดการณ์ เช่นเดียวกับดัชนีชี้นำเศรษฐกิจ (LEI) เดือน เม.ย. ปรับตัวขึ้นเป็นเดือนที่ 6 ติดต่อกัน หนุนต่อ Dollar Index ปรับขึ้นต่อเนื่องมาปิดที่ 93.47 จุด เป็นปัจจัยกดดันต่อการเคลื่อนไหวของทองคำ
กลยุทธ์การลงทุน ราคา GFM18 เมื่อคืน ปรับเพิ่มขึ้น 30 บาท ปิดอยู่ที่ 19,740 บาท เทียบเท่า 1,292.31 เหรียญฯ สูงกว่าราคาทองคำตลาด spot ล่าสุดที่ 1,290 เหรียญฯ คาดราคา GFM18 วันนี้จะอยูในกรอบ 19,650-19,850 บาท เชื่อว่าราคาทองคำมีโอกาสดีดตัวกลับขึ้นมาในระยะสั้น หลังยืนทดสอบแนวรับได้ที่ 1,290 เหรียญฯ
ทำให้ฝ่ายวิจัยจึงแนะนำให้นักลงทุนรอเปิดสถานะ Long GFM18 บริเวณดังกล่าว 1,290 เหรียญฯ หรือไม่เกิน 19,700 บาท มีเป้าทำกำไรที่ 1,320 เหรียญฯ เทียบเท่า 20,150 บาท โดยกำหนดจุด Cut loss ไว้ 100 จากทุน เพื่อป้องกันความเสี่ยงหากราคาทองคำเคลื่อนไหวผิดจากคาด